Diari Oficial de la Generalitat Valenciana


Sumari del DOGV 7434, del 31-12-2014 (2014/11759)

RESOLUCIÓ de 23 de desembre de 2014, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en el sector transport per a l'exercici 2015.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7434

Data del DOGV
:   31-12-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/11883


Data del document
:   23-12-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 23 de desembre de 2014, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'estalvi i eficiència energètica en el sector transport per a l'exercici 2015. [2014/11314]  
La Llei 1/2013, de 21 de maig, de la Generalitat, de Mesures de Reestructuració i Racionalització del Sector Públic Empresarial i Fundacional de la Generalitat, establix en l'article 24 que les funcions que l'ordenament jurídic atribuïx a l'Agència Valenciana de l'Energia seran assumides per l'Institut Valencià de Competitivitat Empresarial (d'ara en avant IVACE), el qual se subrogarà en la posició de l'Agència en tots els drets i obligacions que els corresponguen i en tots els seus procediments i relacions jurídiques.  
Pel Decret 4/2013, de 4 de gener, del Consell, s'aprova el Reglament d'Organització i Funcionament de l'Institut Valencià de Competitivitat Empresarial (IVACE), en el que s'establixen les seues funcions, entre les quals es troben l'anàlisi, l'assessorament i l'execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic. Així mateix, també s'establix que l'IVACE té la funció de «promoure i fomentar la mobilitat sostenible».   
El sector del transport és el sector de major consum energètic de la Comunitat Valenciana, i pràcticament la totalitat del consum indicat prové del petroli. Per això, és necessari dur a terme polítiques actives d'estalvi i eficiència energètica en el sector assenyalat que contribuïsquen a la reducció dels seus consums, que fomenten l'ús de mitjans de transport no motoritzats, l'impuls de noves tecnologies que permeten diversificar el consum esmentat cap a la utilització de combustibles alternatius, i que disminuïsquen així l'impacte ambiental del transport.   
Per a aconseguir estos objectius i d'acord amb el Decret 4/2013 mencionat, li correspon a l'IVACE la tasca d'establir, gestionar i tramitar línies d'ajuda i incentius dirigits a la conservació, estalvi, diversificació i eficiència energètica en els diferents sectors econòmics i en especial en el sector del transport.  
Per això i en virtut del que disposa l'article 4 del Reglament d'Organització i Funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener, del Consell, i en virtut del que establix l'article 1.4 de l'Orde 1/2012, de 12 de març, de la Conselleria d'Economia, Indústria i Comerç, resolc:  
  
  
Article 1. Objecte de la resolució  
1. L'objecte d'esta resolució és establir, juntament amb el que disposa l'Orde 1/2012, de 12 de març, de la Conselleria d'Economia, Indústria i Comerç, les bases reguladores i la convocatòria de les ajudes de l'IVACE per a fomentar l'estalvi i l'eficiència energètica en el sector transport per a l'exercici 2015 a través d'actuacions encaminades a complir els compromisos internacionals en matèria d'estalvi, diversificació energètica i respecte al medi ambient.  
2. El règim d'ajudes serà aplicable tal com es determina en els articles següents.  
  
Article 2. Marco normatiu  
Les ajudes arreplegades en esta resolució es concediran d'acord amb el que establix:  
- L'Orde 1/2012, de 12 de març, de la Conselleria d'Economia, Indústria i Comerç, per la qual s'establix el procediment i el marc general per a la concessió d'ajudes per l'Agència Valenciana de l'Energia (AVEN).  
- La Llei 38/2003, de 17 de novembre, General de Subvencions, i disposicions de desplegament.  
- El Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana.  
  
- El Decret 96/1998, de 6 de juliol, del Consell, pel qual es regula l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'Administració de la Generalitat.  
- El Decret 87/2002, de 30 de maig, pel qual es regula la utilització de la firma electrònica avançada en la Generalitat, modificat pel Decret 149/2007, de 7 de setembre, del Consell, pel qual s'aprova l'Estatut de l'Ens Prestador de Certificació Electrònica de la Comunitat Valenciana, i el Decret 18/2004, de 13 de febrer, del Consell de la Generalitat, de creació del Registre Telemàtic i regulació de les notificacions telemàtiques de la Generalitat.  
- El Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat, dirigits a establir, concedir o modificar ajudes públiques.  
- Les ajudes arreplegades en esta resolució s'acolliran al que disposa el Reglament (UE) número 1407/2013, de 18 de desembre de 2013, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, DO, L 352/1, de 24 de desembre de 2013 (d'ara en avant Reglament (UE) núm. 1407/2013 a les ajudes de minimis), a excepció de les ajudes dirigides a activitats no econòmiques de determinats beneficiaris (particulars, entitats sense ànim de lucre) que no vindran subjectes a l'obligació de notificació prèvia a la Comissió Europea per no reunir tots els requisits de l'article 107.1 del Tractat de Funcionament de la Unió Europea, concretament per no suposar un avantatge econòmic per a una determinada empresa.  
- Qualsevol altra normativa que per la matèria li fora d'aplicació.  
  
Article 3. Línies pressupostàries  
Les ajudes que es regulen en esta resolució es finançaran amb càrrec als Pressupostos de la Generalitat per a l'exercici 2015, dins de la línia pressupostària T6849000, «Estalvi i eficiència energètica», prevista en el projecte de Llei de Pressupostos de la Generalitat per a l'exercici 2015, sent, amb caràcter estimatiu, la quantitat global màxima destinada a esta convocatòria de 350.000 euros, en tot cas condicionada a l'existència de crèdit adequat i suficient en els pressupostos de l'exercici econòmic 2015.  
  
Codi de la línia Denominació de la línia Import  
T6849000 Estalvi i eficiència energètica 350.000 -  
  
  
En qualsevol cas es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt solicituds per UN import inferior al gasto inicialment previst, o de les que es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que procedisca, i a la seua publicació en el Diari Oficial de la Comunitat Valenciana amb caràcter previ a la resolució de concessió. En estos supòsits s'aprovaran les corresponents modificacions de la convocatòria que seran publicades en el Diari Oficial de la Comunitat Valenciana, sense necessitat d'obertura d'un termini addicional per a presentar noves solicituds.  
  
Article 4. Actuacions suportables  
1. Les actuacions objecte d'ajuda es resumixen en el quadro següent:  
  
Codi Actuació  
T21A  
 Redacció de plans de mobilitat urbana sostenible (PMUS)  
  
T21B Projectes pilot de mobilitat elèctrica  
T21C Promoció del transport urbà amb bicicleta  
T21D Promoció de la bicicleta elèctrica en el treball  
T27A Renovació de flotes de transport per carretera  
T29B Inversions en estacions de recàrrega elèctriques   
  
  
La descripció i les particularitats de cada una de les actuacions indicades s'especifiquen en l'annex I de la present resolució.  
2. Així mateix, els costos subvencionables d'aplicació en el càlcul de les ajudes es descriuen en el citat annex I en funció de cada actuació suportable. Amb caràcter general no es considerarà cost subvencionable:  
  
- L'IVA satisfet per l'adquisició de béns i servicis facturats i, en general, qualsevol impost pagat.  
- Els gastos financers conseqüència de la inversió, els de personal propi i els d'adquisició d'immobles i terrenys.  
- Els costos d'adquisició de béns d'equip de segona mà.  
- En general, tots aquells gastos que no estiguen clarament definits o que no tinguen com a finalitat directa la consecució dels objectius energètics de la inversió, sent en tot cas el criteri de l'IVACE el que prevaldrà en cas de controvèrsia.  
3. Les ajudes que s'establixen en esta resolució tindran la consideració de subvenció a fons perdut, sent el percentatge màxim d'ajuda a aplicar sobre el cost subvencionable del projecte l'establit en cada cas en l'annex I de la resolució.  
4. En tot cas, les ajudes descrites estaran subjectes al règim de minimis el que suposa que l'ajuda total de minimis concedida a una única empresa no serà superior a 200.000 euros durant qualsevol període de tres exercicis fiscals. Als efectes d'esta convocatòria, s'entendrà per única empresa la definició establida en l'apartat 2 de l'article 2 del Reglament (UE) número 1407/2013 a les ajudes de minimis).   
  
Per a les empreses que realitzen per compte d'un altre operacions de transport de mercaderies per carretera, l'ajuda total de minimis no serà superior a 100.000 euros durant eixe mateix període. Estes ajudes de minimis no podran utilitzar-se per a l'adquisició de vehicles de transport de mercaderies per carretera.   
Aquells beneficiaris que realitzen per compte d'un altre operacions de transport de mercaderies per carretera i també altres activitats a què puga aplicar-se el límit màxim de 200.000 euros, podran optar al límit màxim indicat sempre que demostren per mitjà d'una comptabilitat separada i analítica, que la part de les ajudes que beneficia a l'activitat de transport de mercaderies per carretera no excedix de 100.000 euros i que en tot cas cap de les ajudes de minimis la utilitza per a l'adquisició de vehicles de transport de mercaderies per carretera.  
  
5. S'acceptaran projectes iniciats a partir de l'1 de gener de 2015.  
  
Article 5. Acumulació d'ajudes  
Els beneficiaris de les ajudes previstes en esta resolució hauran de comunicar a l'IVACE altres ajudes públiques o privades que hagueren obtingut o solicitat per als mateixos costos subvencionables. Així mateix i als efectes de computar el límit màxim d'ajuda que podrà percebre l'empresa, hauran també de comunicar altres ajudes concedides o rebudes amb subjecció al règim de minimis en l'exercici fiscal en curs i/o en els dos exercicis fiscals anteriors, i independentment de si estes són per als mateixos costos subvencionables suportats per l'IVACE com per a qualsevol altre.   
En cas de concurrència amb altres ajudes, s'aplicaran les normes d'acumulació indicades a continuació i qualsevol altra que determine la normativa comunitària:  
1. Sense perjuí del que disposa l'apartat 2 i 3 d'este article, les ajudes previstes en esta resolució a què els és d'aplicació el Reglament (CE) número 1407/2013 a les ajudes de minimis, podran acumular-se amb:  
a) Ajudes de minimis concedides d'acord amb el Reglament (UE) número 360/2012 de 25 d'abril de 2012, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten servicis d'interés econòmic general (DO L 114 de 26.04.2012, pàg. 8) fins al límit màxim establit en este últim reglament.  
b) Ajudes de minimis concedides d'acord amb altres reglaments de minimis fins al límit màxim previst en l'apartat 4.3 de l'article 4 d'esta resolució.   
c) Ajudes estatals en relació amb els mateixos gastos subvencionables o amb ajudes estatals per a la mateixa mesura de finançament de risc, si la dita acumulació no excedix de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió.   
2. No seran suportables aquells projectes els costos subvencionables dels quals hagen sigut finançats amb fons de la Generalitat a través d'algun programa d'ajudes d'esta o qualsevol altra entitat.  
3. En les actuacions T21B, Projectes pilot de mobilitat elèctrica, T21D, Promoció de la bicicleta elèctrica en el treball, i T27A, Renovació de flotes de transport per carretera, per al cas d'adquisició de bicicletes o vehicles elèctrics, les ajudes previstes no seran acumulables amb les concedides pel Ministeri d'Agricultura, Alimentació i Medi Ambient dins del Pla d'Impuls al Medi Ambient, PIMA Aire 3, i amb les ajudes concedides pel Ministeri d'Indústria, Turisme i Comerç emmarcades en el Pla Integral d'Impuls al Vehicle Elèctric a Espanya 2010-2014.  
  
  
Article 6. Projectes plurianuals   
Per a aquells projectes que per les seues característiques especials puguen tindre caràcter plurianual, es tindran en compte les consideracions següents:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) La solicitud d'ajuda haurà de presentar-se per a cada una de les fases en l'exercici en què vaja a executar-se, sense que la concessió d'ajuda per a una d'estes condicione la de futures fases, llevat que el programa faça menció de procediments específics diferents.  
c) Les futures concessions se supeditaran a l'existència d'un programa que empare les actuacions proposades i als resultats aconseguits.  
  
  
Article 7. Actuacions que reforcen la política social  
En cas d'empat tindran preferència en l'adjudicació aquells projectes presentats per solicitants que acrediten ocupar un percentatge de treballadors discapacitats superior respecte a la plantilla que l'empresa tenia amb anterioritat a esta convocatòria, i en general aquells que superen els requisits previstos en la Llei 11/2003, de 10 d'abril, de la Generalitat, sobre l'Estatut de les Persones amb Discapacitat; així mateix, tindran preferència les actuacions dirigides o presentades per certes categories de persones desfavorides socialment que experimenten condicions, situacions i necessitats especials per a emprendre activitats empresarials o inserir-se en el mercat laboral, així com les presentades per empreses o associacions que disposen d'un pla d'igualtat d'oportunitats entre hòmens i dones, d'acord amb el que preveu la Llei Orgànica 3/2007, de 22 de març, per a la igualtat efectiva de dones i hòmens.  
  
  
Article 8. Beneficiaris   
1. Podrà acollir-se a estes ajudes qualsevol entitat o persona física o jurídica, de naturalesa pública o privada, incloent-hi les agrupacions sense personalitat jurídica i les comunitats de béns, depenent del que establix en l'annex I per a cada actuació suportable.  
2. Als efectes de esta resolució, es considerarà PIME, segons l'annex I del Reglament (UE) número 651/2014, de 17 de juny de 2014, de la Comissió, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DOUE L 187/1, de 26.06.2014), tota entitat, independentment de la seua forma jurídica, que exercisca una activitat econòmica que reunisca els requisits següents:  
- Que ocupe a menys de 250 persones  
- Que tinga un volum de negoci anual no superior a 30.653.525 d'euros, o bé un balanç general no superior a 77.706.909 d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per xicoteta empresa aquella unitat econòmica que empre a menys de 50 persones i que tinga un volum de negoci anual o un balanç general no superior a 83.929.114 d'euros; microempresa es considera a aquella empresa que ocupe a menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i límits assenyalats, en el cas d'empreses associades o vinculades s'efectuarà tal com disposa el mencionat annex I del Reglament (UE) número 651/2014, de 17 de juny de 2014, de la Comissió. Els criteris de còmput indicats es poden consultar en la pàgina web ?http://www.ivace.es?.  
3. De conformitat amb allò que disposa l'article 1.1 del Reglament (CE) número 1407/2013, de 18 de desembre de 2013, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les Ajudes de minimis, i sense perjuí del que establix l'apartat 2 de la disposició indicada, no podran obtindre la condició de beneficiàries les empreses l'activitat de les quals estiga relacionada amb:  
- Els sectors de la pesca i l'aqüicultura regulats en el Reglament (CE) número 104/2000, del Consell (DO L17, de 21.01.2000, pàg. 22).   
  
- La producció primària de productes agrícoles.   
4. No podran obtindre la condició de beneficiaris els solicitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions. L'IVACE podrà realitzar les consultes oportunes per a comprovar el requisit indicat, i hi inclourà la verificació de la situació concursal del solicitant.  
  
5. El projecte objecte de subvenció haurà de trobar-se dins del territori de la Comunitat Valenciana.  
  
Article 9. Presentació de solicituds  
1. Els solicitants hauran de presentar la documentació següent:  
1.1. Solicitud i memòria tècnica.  
La solicitud i la memòria tècnica s'adequaran als models normalitzats disponibles en l'adreça web ?http://www.ivace.es- i la seua tramitació haurà de realitzar-se de forma telemàtica per tots els solicitants d'estes ajudes, a excepció dels particulars, per als quals la tramitació telemàtica serà opcional. La memòria servirà de referent per a aplicar els criteris de valoració, d'ací que un defectuós o deficient ompliment, o la seua difícil comprensió, generarà una minusvaloració del projecte.  
  
Només s'admetrà la presentació de solicituds, escrits i comunicacions davant del Registre electrònic que estiguen firmats electrònicament per mitjà d'una firma electrònica avançada basada en un certificat reconegut, segons el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat, i expedit per la Generalitat o per qualsevol altre prestador de servicis de certificació amb què la Generalitat haja firmat l'oportú conveni, que poden consultar-se en la pàgina web ?http://www.pki.gva.es/puntreg\_c.htm?.  
D'acord amb el que disposa el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i la regulació de les notificacions telemàtiques de la Generalitat, s'incorpora el procediment arreplegat en esta resolució a l'annex del decret indicat, com a procediment susceptible de tramitació a través del Registre electrònic de la Generalitat.  
En el cas de particulars que no presenten la solicitud de forma telemàtica, hauran d'imprimir les pàgines preceptives resultants de l'ús del programa informàtic disponible en la web ?http://www.ivace.es- i les presentaran, una vegada omplides amb les corresponents firmes originals, en els llocs indicats en l'article 10.1.  
1.2. Documentació que ha d'acompanyar a la solicitud. La mencionada documentació haurà igualment de presentar-se utilitzant els mitjans telemàtics proporcionats per l'IVACE, amb la mateixa excepció indicada anteriorment per als particulars.  
La presentació de la solicitud comportarà l'autorització del solicitant, excepte manifestació en contra, de que l'IVACE obtinga directament les dades relatives al compliment de les obligacions tributàries davant de l'Administració i obligacions davant de la Seguretat Social, i les dades d'identificació personal (DNI o NIE), segons el que preveuen els articles 4 i 5 del Decret 165/2010, de 8 d'octubre, del Consell pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. En cas de no autoritzar-se, s'haurà d'aportar una fotocòpia del DNI o NIE i certificats d'estar al corrent en el compliment de les obligacions tributàries i davant de la Seguretat Social.  
a) Empreses i entitats sense ànim de lucre.  
- Còpia de la targeta d'identificació fiscal del solicitant.  
- Còpia de l'últim rebut de pagament de l'impost sobre activitats econòmiques (IAE). Si el solicitant es troba exempt del pagament del IAE haurà d'aportar còpia de la declaració censal d'alta (model 036 de l'Agència Tributària), així com una declaració responsable amb indicació expressa del motiu de l'exempció, d'acord amb la legislació vigent. Finalment, si el solicitant realitza una activitat no subjecta a l'alta en el IAE haurà d'aportar una declaració responsable de la situació indicada, d'acord amb la legislació vigent.  
- Quan es tracte d'empreses la inscripció del qual en el Registre Mercantil siga obligatòria, hauran de presentar una nota simple del registre mercantil competent relativa a les dades del solicitant (incloent dades identificatives generals, representació social, administradors i apoderats i una relació dels comptes depositats), si bé l'IVACE podrà requerir directament al solicitant assenyalat la presentació d'algun document concret.  
- Quan es tracte de solicitants la inscripció del qual en el Registre Mercantil no siga obligatòria, hauran de presentar una còpia del poder de representació registrat del firmant de la solicitud o, si és el cas, un document equivalent segons les prescripcions legals. Igualment hauran de presentar una còpia del contracte/acta de constitució i dels estatuts vigents registrats.  
- Còpia d'un extracte o d'un certificat bancari que justifique la titularitat del compte de cobrament de l'ajuda. La titularitat del compte haurà de correspondre al solicitant.  
b) Entitats públiques.  
- Còpia de la targeta d'identificació fiscal.  
- Acreditació de la representació legal del firmant.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al solicitant.  
- Document de l'entitat que reflectisca l'existència d'una partida pressupostària per a l'execució del projecte objecte de subvenció.  
c) Particulars.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre al solicitant.  
1.3. Documentació complementària  
a) Quan l'import d'un gasto subvencionable supere, IVA exclòs, la quantia de 49.999,99 euros en el supòsit de cost per execució d'obra, o de 17.999,99 euros en el supòsit de subministrament de béns d'equip o prestació de servicis per empreses de consultoria o assistència tècnica, el solicitant de l'ajuda haurà d'aportar també una justificació d'haver solicitat com a mínim tres ofertes de diferents proveïdors ?sense vinculació entre ells- llevat que per les especials característiques dels gastos subvencionables no existisca en el mercat suficient nombre d'entitats que ho subministren o presten, i així es faça constar en un informe firmat pel representant legal que haurà de contindre almenys:   
  
- Quines van ser les característiques dels gastos que van fer impossible la localització d'un mínim de tres ofertes.  
- Una explicació de com es va realitzar la busca de proveïdors.   
Este informe no serà admés com a justificant de la no presentació de tres ofertes si el seu argument es basa en:  
· Les característiques del proveïdor (per exemple: proveïdor habitual o subministrador únic, sense que en este cas s'aporten més dades que ho acrediten).  
· Las característiques genèriques del bé o del servici (per exemple: caràcter tecnològic del servici).  
· Las característiques genèriques de l'empresa o entitat beneficiària (per exemple: política de compres implantada i aprovada per la direcció, etc.).  
Així mateix hauran d'acompanyar l'informe d'un annex que documente com s'ha realitzat la busca de proveïdors del bé o servici.  
La selecció de les ofertes haurà de realitzar-se entre empreses de què almenys dos d'estes no siguen empreses associades al beneficiari ni a membres de la seua Junta directiva o consell d'administració, ni tinguen drets de vot superiors al 50 per cent. La petició d'ofertes procurarà documentar-se de forma escrita i, en tot cas, serà necessari que vagen firmades i segellades per les respectives empreses ofertants i es consignaran les seues dades identificatives. L'elecció entre les ofertes presentades haurà de recaure en la més econòmica, i es justificarà en un informe l'elecció en un altre sentit.   
Les tres ofertes hauran d'haver-se solicitat amb caràcter previ a la contractació del compromís per a la prestació del servici o l'entrega del bé. Únicament quedaran excloses del compliment d'este requisit aquelles entitats locals que liciten l'actuació subvencionada pel procediment negociat o obert d'acord amb el Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic.  
b) Els solicitants d'estes ajudes hauran de presentar una declaració responsable referent a totes les altres ajudes de minimis rebudes d'esta o una altra administració durant els dos exercicis fiscals anteriors i durant l'exercici fiscal en curs que estiguen subjectes al Reglament (UE) número 1407/2013, de 18 de desembre de 2013, de la Comissió, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis o a altres reglaments de minimis, així com altres ajudes rebudes pels mateixos gastos subvencionables sotmeses a un reglament d'exempció o a una decisió adoptada per la Comissió. Les dites declaracions responsables hauran de ser omplides en l'apartat destinat per a això en la mateixa solicitud.  
  
c) Els solicitants d'estes ajudes hauran de presentar una declaració responsable (implementada en l'apartat destinat per a això en la mateixa solicitud) de no estar incursos en cap de les prohibicions de l'article 13 de la Llei 38/2003, de 17 de novembre, General de Subvencions, per a poder obtindre la condició de beneficiaris de subvencions.  
  
d) Ubicació exacta del projecte; s'indicaran les coordenades UTM de la instalació.  
e) Per a aquells projectes amb una inversió superior a 1.000.000 d'euros, en la memòria tècnica hauran d'incloure un pla específic de finançament del projecte on es realitze una anàlisi de la capacitat que té el beneficiari per a escometre el projecte presentat. En l'estudi assenyalat es podran analitzar aspectes com ara la relació entre el cost del projecte i el balanç general anual, el cost del projecte i el fons de maniobra, etc.  
En el cas d'entitats públiques no serà necessària la presentació de l'informe assenyalat ja que, com s'indica en el punt 1.2 d'este article, el beneficiari haurà d'aportar el document que reflectisca l'existència d'una partida pressupostària per a l'execució del projecte objecte de subvenció.   
f) Qualsevol altra documentació que es detalle en l'annex I segons els diferents programes i actuacions.  
g) En el cas d'empreses que soliciten estes ajudes hauran de presentar una declaració responsable (implementada en l'apartat destinat per a això en la mateixa solicitud) sobre el compliment de la normativa d'integració laboral de persones amb discapacitat o, si és el cas, l'exempció de la obligació esmentada, en els termes establits en l'article 5 del Decret 279/2004, de 17 de desembre, del Consell de la Generalitat.  
  
1.4. El sistema de control que l'IVACE aplicarà en relació a les declaracions responsables presentades, serà per mostreig, d'acord amb el que establix l'article 6.4 del Decret 165/2010, de 8 d'octubre, del Consell.  
2. Examinada la documentació aportada, si esta no reunix els requisits exigits es requerirà l'interessat perquè, en un termini de 10 dies, esmene la falta o acompanye la documentació necessària amb indicació que, si així no ho fera, se li tindrà per desistit de la solicitud.  
Els requeriments a què es fa referència en este article, així com qualsevol altre que puga realitzar-se per l'IVACE i que resulten necessaris per a la resolució de l'expedient, s'efectuaran de forma telemàtica, sense perjuí del que establix l'article 28 de la Llei 11/2007, de 22 de juny, d'Accés Electrònic dels Ciutadans als Servicis Públics, excepte en el cas de particulars que no hagen optat per la tramitació telemàtica, per als quals podrà efectuar-se per correu ordinari, per fax o per correu electrònic, al número de fax o a la direcció indicada pel solicitant en la solicitud normalitzada, sempre que quede constància de la recepció per aquell.  
Els requeriments, les notificacions, les comunicacions o la documentació dels procediments emesos per mitjà de firma electrònica avançada gaudiran de validesa i eficàcia, en els termes que preveu l'article 45 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Les notificacions que es realitzen per mitjans electrònics s'entendran practicades o rebutjades en els termes que s'assenyalen en la Llei 11/2007, de 22 de juny, d'Accés Electrònic dels Ciutadans als Servicis Públics, i en la resta de la legislació vigent. L'aportació de documents en contestació als requeriments referenciats, s'haurà de realitzar a través de Registre electrònic accedint a l'adreça web ?http://www.ivace.es?, i seran aplicables els mateixos requisits sobre la utilització de firma electrònica avançada que els arreplegats en l'apartat 1.1 d'este article i amb l'excepció efectuada de que els solicitants de l'ajuda siguen particulars que no hagen optat per la tramitació telemàtica.  
  
3. Així mateix, es podrà requerir del solicitant, en qualsevol moment, qualssevol altres dades, documents i informes complementaris que resulten necessaris per a la resolució de l'expedient.  
  
Article 10. Lloc de presentació de solicituds i termini  
1. Les solicituds i la documentació annexa es presentaran davant de el Registre Electrònic de la Generalitat, a excepció d'aquells solicitants que siguen particulars i no hagen optat per la tramitació telemàtica, els quals podran presentar la documentació indicada en la seu de l'IVACE, ciutat administrativa 9 d'Octubre, torre 2, carrer de Castán Tobeñas, número 77 (accés pel carrer Nou d'Octubre), 46264 València o en les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que s'optara per presentar la solicitud en una oficina de Correus, haurà de fer-se en sobre obert perquè la instància siga datada i segellada per l'oficina de correus abans de ser certificada.  
2. En el cas de solicituds que es presenten davant de el Registre electrònic de la Generalitat, este emetrà automàticament un resguard acreditatiu de la presentació de la solicitud, que podrà ser arxivat o imprés per l'interessat, en els termes que preveu el Decret 18/2004, de 13 de febrer, del Consell de la Generalitat, de creació del Registre Telemàtic de la Generalitat i Regulació de les Notificacions Telemàtiques de la Generalitat.  
3. El termini de presentació de solicituds finalitzarà el 20 de febrer de 2015.  
4. A fi de potenciar l'èxit dels objectius de esta resolució, l'IVACE podrà traslladar les solicituds a altres programes o convocatòries d'ajudes sempre que les característiques dels programes i projectes ho permeten.  
  
Article 11. Instrucció i avaluació de solicituds  
El procediment de concessió de subvencions regulades en esta resolució, serà, d'acord amb el que establix l'article 22 de la Llei 38/2003, General de Subvencions, el de concurrència competitiva, regulat en el capítol II del títol I de la Llei 38/2003, General de Subvencions, per mitjà de la comparació de les solicituds presentades, a les quals s'aplicaran els criteris de valoració fixats en l'annex de cada actuació i s'establirà una prelació segons la puntuació obtinguda respectant els límits pressupostaris disponibles.   
L'òrgan instructor del procediment de concessió d'ajudes serà l'Àrea d'Eficiència Energètica de l'IVACE.  
L'òrgan instructor verificarà, de cada solicitant i dels projectes presentats, el compliment dels requisits exigits en la convocatòria, i podrà requerir l'aportació addicional de qualssevol altres documents, informes o dades complementàries que estime necessaris, i en cas de resultar d'acord amb esta, procedirà a l'anàlisi dels projectes i a l'aplicació dels criteris del programa.  
Com a resultat de la seua actuació, l'òrgan instructor emetrà una preavaluació que serà elevada a la comissió a què es referix l'article següent.  
Perquè un projecte puga ser aprovat, haurà de tindre una puntuació mínima de 30 punts.  
  
Article 12. Resolució de la concessió d'ajudes   
Després dels actes d'instrucció i l'aplicació dels criteris de valoració realitzats per l'òrgan instructor, la preavaluació resultant serà sotmesa a una comissió composta pel personal de l'IVACE que s'indica a continuació:   
- President: el director adjunt de l'IVACE (director general d'Energia).  
- Vocals: 2 representants de la Unitat d'IVACE Energia i un representant de l'Àrea de Suport de l'IVACE  
- Secretari: un tècnic de la unitat d'IVACE Energia, sense vot.  
   
La comissió adaptarà el seu funcionament al que establix la convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Si bé la convocatòria fixa una puntuació mínima que hauran d'obtindre els projectes per a ser avaluats positivament, la comissió podrà, quan el nombre de solicituds que superen eixe llindar mínim no permeta concedir el percentatge màxim d'ajuda en funció del pressupost disponible:  
- Mantindre el percentatge màxim d'ajuda, ajustant per a això la nota de tall a l'alça, de manera que s'equilibre el pressupost disponible amb l'import total de les solicituds de subvenció que han superat el llindar mínim. O bé,   
- Distribuir el pressupost disponible segons la puntuació obtinguda amb la reducció del percentatge d'ajuda concedida proporcionalment a la puntuació assenyalada, a fi d'arribar a un nombre més gran de beneficiaris.  
La comissió optarà per una o altra mesura valorant el màxim efecte de les ajudes.  
De les reunions de la comissió s'elevarà l'acta ?amb la proposta d'adjudicació en esta continguda- al president de l'IVACE.   
Vista la proposta continguda en l'acta de la comissió, el president de l'IVACE resoldrà sobre l'adjudicació de les ajudes, fixarà expressament la quantia i incorporarà, si és el cas, les condicions i les obligacions a què haja de subjectar-se el beneficiari de l'ajuda.  
La resolució de concessió es notificarà de forma individualitzada a cada interessat, en els termes previstos els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
L'adjudicació de les ajudes es publicarà en el Diari Oficial de la Comunitat Valenciana en compliment d'allò que s'ha establit en Llei 38/2003, de 17 de novembre, General de Subvencions, sobre publicitat de les subvencions concedides.  
El termini màxim per a resoldre i notificar la concessió d'ajudes serà de sis mesos, comptats des de la finalització del termini de presentació de solicituds. Transcorregut el termini sense que haja recaigut una resolució, s'entendrà desestimada la solicitud de concessió d'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, i en l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat.  
Les resolucions a què es referixen els paràgrafs anteriors esgoten la via administrativa i contra estes podrà interposar-se un recurs potestatiu de reposició en el termini d'un mes, comptat des de l'endemà de la seua notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, un recurs contenciós administratiu davant del jutjat competent, en el termini de dos mesos a comptar des de l'endemà de la notificació de la resolució de concessió corresponent, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Es delega en el director adjunt de l'IVACE (director general d'Energia) la resolució dels recursos de reposició  
  
  
Article 13. Resolució d'incidències  
1. És competència del director adjunt de l'IVACE (director general d'Energia) la resolució de les incidències que es produïsquen amb anterioritat o posterioritat a la concessió, i en especial els supòsits de:  
- Canvis de titularitat.  
- Canvis d'ubicació.  
- Pròrrogues per a l'execució del projecte i per al compliment de les condicions particulars de la concessió amb caràcter excepcional.  
- Modificacions justificades pel beneficiari del projecte inicial, entre estes, canvis en la denominació del projecte o de les seues característiques tècniques.  
- Pròrrogues del termini per a l'aportació de documents acreditatius de l'execució del projecte o d'altres documents exigits als beneficiaris, als efectes de liquidació de l'ajuda.  
2. Es delega en el director adjunt de l'IVACE (director general d'Energia), la resolució dels expedients de desistiment, renúncia, minoració i revocació.   
  
Article 14. Control de les accions  
1. L'IVACE, pels seus propis mitjans o a través d'òrgan o entitat que designe, podrà en tot moment efectuar quantes actuacions de verificació, comprovació i inspecció del projecte o instalació objecte d'ajuda consideren necessàries.  
2. El beneficiari està obligat a sotmetre's a les actuacions de control financer de la Intervenció General de la Generalitat.  
  
Article 15. Obligacions dels beneficiaris   
Seran obligacions del beneficiari, a més de les contingudes en la resta de l'articulat i en l'annex:  
a) Realitzar l'activitat objecte de la subvenció i acreditar la seua realització en la forma fixada en la notificació de l'ajuda i en el Manual d'instruccions de justificació d'ajudes aprovat pel director adjunt de l'IVACE (director general d'Energia) que serà publicat en la pàgina web .  
b) Respondre de la veracitat dels documents aportats.   
c) Actualitzar la documentació presentada que haguera patit alguna modificació o la vigència de la qual haguera finalitzat amb anterioritat a la liquidació de les ajudes.  
d) Acreditar la seua personalitat jurídica, referida al moment de solicitud de l'ajuda, en la forma i el termini que s'establisca per l'IVACE.  
e) El beneficiari que estiga subjecte a portar comptabilitat d'acord amb el que disposa l'article 25 del Codi de Comerç, haurà de disposar de llibres comptables i la resta de documents exigits per la legislació mercantil vigent, i mantindrà un sistema de comptabilitat separat o un codi comptable adequat en relació amb totes les transaccions relacionades amb l'operació. Així doncs, hauran de presentar en el compte justificatiu de la subvenció un llistat en què cada apunt que es faça d'un gasto, un pagament o un ingrés i un cobrament en el llibre diari de comptabilitat segons el Pla General Comptable (PGC), es reflectisca la quantia de l'apunt indicat que té relació amb la subvenció concedida, i es reflectirà en el llistat assenyalat tant el número de l'apunt i de l'assentament del llibre diari, com el subcompte del PGC i l'import del subcompte que correspon a la subvenció concedida.  
f) Indicar si el projecte està subjecte a declaració d'impacte ambiental d'acord amb la legislació vigent.   
g) Les instalacions es realitzaran complint els reglaments i normatives que els siguen aplicables i disposaran de les llicències i autoritzacions administratives corresponents.  
h) Llevat que s'indique el contrari en alguna actuació, les inversions que hagen rebut ajuda en el marc d'esta convocatòria hauran de mantindre's durant un mínim de cinc anys.  
i) Qualsevol modificació del projecte haurà de comptar amb l'aprovació prèvia de l'IVACE, solicitada i justificada per escrit, i no podrà suposar en cap cas una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que no afecten qüestions fonamentals, sempre que es justifique adequadament en l'informe final de justificació perquè, a criteri del tècnic de l'IVACE que verifica la justificació de l'ajuda, puga admetre's.   
j) En qualsevol moment de la vigència de l'expedient, el beneficiari haurà d'actualitzar la documentació presentada que haguera patit alguna modificació i comunicar, altres ajudes públiques o privades que haguera obtingut o solicitat.   
k) En el cas que el beneficiari realitze per compte d'un altre operacions de transport de mercaderies per carretera o la seua activitat o sector es trobe en la situació descrita en l'article 1.2 del Reglament (UE) número 1407/2013, de 18 de desembre de 2013, de la Comissió, en l'execució de les operacions s'haurà de mantindre a més un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjuí de les normes de comptabilitat nacional.  
  
Article 16. Termini per a la realització del projecte i documentació justificativa de les inversions  
1. La liquidació de les ajudes s'efectuarà una vegada executat el projecte en la seua totalitat o en les fases previstes, d'acord amb la solicitud presentada i en els termes fixats en la notificació de la concessió de l'ajuda. Als efectes d'esta resolució, es considerarà que l'actuació o projecte es troba executat en la seua totalitat quan els equips instalats, així com, si és el cas, les instalacions receptores o de consum final de l'energia, es troben en funcionament o, almenys, en capacitat de funcionar, sent en qualsevol cas el criteri de l'IVACE el que prevaldrà en cas de dubte.  
2. Els beneficiaris hauran d'acreditar la realització de l'actuació objecte de subvenció amb data límit 30 d'octubre de 2015, llevat que per circumstàncies concurrents es determine un termini distint en la resolució de concessió de l'ajuda; l'acreditació es realitzarà en la forma fixada en la notificació de l'ajuda i en el manual d'instruccions de justificació d'ajudes que serà publicat en la pàgina web ?http://www.ivace.es?.   
3. Als efectes d'acreditar la realització de l'actuació objecte de subvenció, els beneficiaris hauran de presentar:  
a) Justificants de gasto, segons s'indique en la notificació de concessió de l'ajuda o en el conveni de colaboració, amb la presentació de factures que hauran de complir el que disposa el reglament pel qual es regulen les obligacions de facturació, aprovat pel Reial Decret 1619/2012, de 30 de novembre i la resta de normativa vigent.  
b) Justificants de pagament, sent vàlids els següents, llevat que s'especifique d'una altra forma en alguna actuació:  
- Pagaments per mitjà d'una entitat financera: una còpia de l'extracte bancari juntament amb una còpia del xec nominatiu o de l'orde de transferència que acredite que el destinatari del pagament coincidix amb l'emissor de la factura.  
- No podran ser subvencionats els gastos que siguen finançats per mitjà de mecanismes d'arrendament financer, lísing, rènting o semblants, ni aquelles accions finançades per tercers, per mitjà de convenis o contractes en què la propietat dels béns objecte de l'acció no pertanga al beneficiari dins del període subvencionable.  
- No es consideraran vàlids els pagaments en efectiu o per caixa.  
- Només es consideraran vàlids els justificants de pagament que es troben referits el solicitant de l'ajuda.  
- No s'acceptaran aquells documents de pagament que, inclús sent conformes amb els requisits formals assenyalats anteriorment, no permeten identificar clarament que factures estan vinculats.  
- Els gastos presentats en la justificació hauran de documentar-se per mitjà de factures pagades en la seua totalitat. Este requisit s'aplicarà amb independència del percentatge d'imputació d'un gasto al projecte, per tant les factures parcialment pagades no seran admeses.  
c) Fotografies de la instalació i dels equips principals en la seua ubicació definitiva.  
d) Compte justificatiu de les inversions, així com el document sobre relació d'apunts comptables, sent ambdós models facilitats per l'IVACE.  
e) Declaració responsable d'altres ajudes de minimis (independentment de si són per als mateixos costos subvencionables que els del projecte objecte de solicitud d'ajuda per a esta convocatòria com per a qualsevol altre) i/o altres ajudes públiques o privades que hagueren obtingut o solicitat a altres administracions públiques o ens públics o privats, per al finançament dels costos subvencionables del projecte objecte de solicitud d'ajuda per esta convocatòria.   
f) Qualsevol altra documentació que s'indique en l'annex I segons els diferents programes i actuacions.  
4. S'admetran justificants de gasto i de pagament realitzats des de l'1 de gener de 2015 fins a la data límit de justificació.  
5. La liquidació de l'ajuda a aquells projectes subjectes a declaració d'impacte ambiental d'acord amb la legislació vigent, es farà efectiva amb la presentació prèvia, abans del 29 de febrer de 2016, del document acreditatiu de la seua resolució, emesa per l'òrgan competent.  
6. Quan el beneficiari siga una entitat local, haurà de presentar un certificat del secretari-interventor de l'ajuntament que el procediment de contractació utilitzat ha respectat la normativa vigent, i ha de fer referència a la norma aplicada, el procediment utilitzat, la justificació d'este, les dades relatives a la publicació, si és el cas, i el número/codi de l'expedient de contractació.  
7. El beneficiari haurà de conservar els documents justificatius de la realització del projecte, i els relacionats amb els gastos i pagaments i amb les auditories corresponents durant un període mínim de cinc anys, o mentres puguen ser objecte de comprovació i control. Es conservaran els originals dels documents ?o les còpies certificades conformes amb els originals- sobre suports de dades generalment acceptats.  
  
  
Article 17. Minoració i revocació de les ajudes  
1. L'alteració d'algunes de les característiques del projecte la subvenció del qual haja sigut aprovada, incloent-hi la disminució de l'estalvi energètic realment obtingut, l'incompliment de condicions i terminis establits en la resolució, l'execució parcial de la inversió, la insuficient justificació dels gastos efectivament realitzats i la concessió després de la presentació de la solicitud d'altres ajudes públiques o privades, que en el seu conjunt excedisquen dels límits establits, podrà donar lloc a la minoració de la subvenció concedida. Estos criteris resultaran d'aplicació per a determinar la quantitat que finalment haja de percebre el beneficiari i hauran de respondre al principi de proporcionalitat.  
  
2. L'incompliment pel beneficiari de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment del seu pagament basant-se en el que disposa el títol II de Llei 38/2003, General de Subvencions, i, en concret, basant-se en allò que s'ha establit en l'article 37. Igualment serà aplicable el règim d'infraccions i sancions administratives en matèria de subvencions establit en la llei indicada.  
  
  
DISPOSICIONS FINALS  
  
Primera  
Es faculta el director adjunt de l'IVACE (director general d'Energia), per a dictar les resolucions necessàries per al desenrotllament, l'eficàcia i l'execució de esta convocatòria.  
  
Segona  
Esta resolució entrarà en vigor l'endemà de la seua publicació en el Diari Oficial de la Comunitat Valenciana.   
  
València, 23 de desembre de 2014. - El president de l'IVACE: Máximo Buch Torralva.   
  
  
ANNEX I  
Descripció i particularitats de les actuacions  
  
Actuació T21-A. Redacció de plans de mobilitat urbana sostenible  
  
a) Descripció de l'actuació  
Els plans de mobilitat urbana sostenible consistiran en estudis integrals de la mobilitat municipal que incloguen mesures i estratègies per a promoure un canvi modal cap a modes de transport menys consumidors d'energia.  
b) Potencials beneficiaris  
Sense perjuí del que establix l'article 8 de esta resolució, podran ser beneficiaris d'estes ajudes els ajuntaments, les mancomunitats intermunicipals i els òrgans, organismes o entitats públiques amb responsabilitat en el transport públic.  
Els projectes de mobilitat urbana sostenible que afecten diversos municipis podran ser presentats com a projecte per un únic beneficiari, sempre que presenten la conformitat dels municipis afectats.  
  
Els beneficiaris participants hauran de manifestar, per mitjà d'una aprovació en els òrgans de govern, el seu compromís de dur a terme les mesures que proposen els estudis assenyalats sempre que siguen tècnicament i econòmicament viables.  
Amb caràcter general, no seran suportables els plans de mobilitat urbana d'aquells ajuntaments, mancomunitats i òrgans o organismes de la Comunitat Valenciana on el nombre d'habitants objecte de l'estudi siga inferior a 20.000.  
c) Cost subvencionable  
El cost subvencionable serà el cost d'elaboració i de redacció de l'estudi per una empresa externa.  
El cost subvencionable màxim als efectes del càlcul de l'ajuda, es determinarà en funció del nombre d'habitants dels municipis afectats, segons el següent:  
- Menys de 30.000 habitants 50.000 -  
- Més de 30.000 habitants i menys de 50.000 75.000 -  
- Més de 50.000 habitants i menys de 134.653 373.000 -  
- Més de 100.000 habitants i menys de 434.463 588.000 -  
- Més de 300.000 habitants 200.000 -  
El nombre d'habitants serà el corresponent a l'últim padró municipal disponible.  
d) Quantia de l'ajuda  
Sense perjuí del que disposa l'article 4.4 de esta resolució, el suport màxim serà del 50 per cent del cost subvencionable.  
e) Criteris de valoració en l'aplicació d'ajudes públiques  
- Característiques del projecte (80 punts).  
· Problemes de mobilitat urbana en el municipi (30 punts)  
· Experiència de l'empresa consultora en l'elaboració de PMUS (10 punts).  
· Número de PMUS realitzat per l'empresa consultora (10 punts).  
· Número d'habitants del municipi (20 punts).  
· Característiques del PMUS (10 punts).  
- Càlculs energètics (20 punts).  
· Procediment de càlcul del potencial d'estalvi energètic (20 punts).  
  
f) Requeriments de l'estudi  
- El beneficiari de l'ajuda estarà obligat a presentar a la finalització del projecte una còpia de l'estudi realitzat, tant en suport paper com en electrònic, així com un resum de resultats segons formulari facilitat per l'IVACE (disponible igualment en la pàgina web, ?http://www.ivace.es?).  
- L'estudi haurà de contindre com a mínim els punts indicats en l'annex II.  
- L'estudi indicat disposarà d'un apartat específic d'avaluació energètica i un altre de síntesi i conclusions.  
- Així mateix, l'estudi assenyalat haurà de contemplar un apartat de anàlisi de viabilitat de la mobilitat elèctrica en el municipi.  
- L'incompliment d'algun d'estos requisits podrà donar lloc a la revocació de l'ajuda.   
g) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenrotllar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenrotllament, sense que en cap cas puguen contravindre el que disposa esta resolució.  
  
Actuació T21B. Projectes pilot de mobilitat elèctrica  
a) Descripció de l'actuació  
Esta actuació està orientada al desenrotllament d'experiències pilot relacionades amb la mobilitat elèctrica amb l'objectiu d'introduir els vehicles elèctrics en les ciutats de la Comunitat Valenciana. No seran suportables aquells projectes que consistisquen en la realització d'estudis per a la implantació d'experiències pilot elèctriques.  
Els projectes pilot elèctrics que s'implanten hauran de ser projectes de mobilitat urbana, per la qual cosa hauran de tindre un impacte sobre la mobilitat de les ciutats i hauran de permetre la difusió dels resultats. A més, en les experiències en què s'adquirisquen vehicles elèctrics, el sistema haurà de permetre extraure dades per a la seua anàlisi posterior.  
b) Potencials beneficiaris   
Sense perjuí del que establix l'article 8 de esta resolució, podran ser beneficiaris d'estes ajudes empreses pertanyents a qualsevol sector econòmic i entitats de naturalesa pública o privada.  
c) Cost subvencionable  
Els costos subvencionables inclouen les inversions en equips, instalacions, vehicles elèctrics que no puguen ser objecte d'ajuda en l'actuació T27A d'este annex, programari específic i els costos d'explotació estrictament necessaris per a l'execució del projecte. El cost subvencionable dels vehicles elèctrics serà la base imposable del vehicle abans d'impostos. Quant als costos d'explotació, es consideraran com a subvencionables només els corresponents al primer any de funcionament.  
  
No s'inclou en el cost subvencionable les inversions/gastos en infraestructura d'obra civil, segurs, manteniment dels equips, gastos de personal propi ni cap concepte que no estiga relacionat directament amb l'objecte de l'ajuda.  
En el cas que una de les partides del projecte consistisca en l'adquisició de vehicles elèctrics, només podran ser recolzats si van lligats a la instalació de punts de recàrrega elèctrics. Estes estacions de recàrrega elèctriques hauran de solicitar-se en l'actuació T29B d'este annex.  
  
Els vehicles elèctrics considerats com a cost subvencionable dins de esta actuació seran els següents:  
- Turismes M1: vehicles de motor destinats al transport de persones que tinguen, almenys, quatre rodes i que tinguen, a més del seient del conductor, huit places com a màxim.  
- Furgonetes N1: vehicles comercials que tinguen, almenys, quatre rodes amb una massa màxima autoritzada igual o inferior a 3.500 kg.  
  
- Motocicletes L3e i L5e: vehicles de dos o tres rodes sense sidecar, amb una velocitat màxima per construcció superior a 45 km/h.  
- Quadricicles lleugers L6e: automòbils de quatre rodes la massa del qual en buit siga inferior o igual a 350 kg, no inclosa la massa de les bateries per als vehicles elèctrics, i la potència màxima neta del motor de la qual siga inferior o igual a 4 kW i la velocitat màxima de la qual no sobrepassa els 45 km/h.  
- Quadricicles pesats L7e: automòbils de quatre rodes la massa del qual en buit siga inferior o igual a 400 kg o 550 kg si es tracta de vehicles destinats al transport de mercaderies, no inclosa la massa de les bateries per als vehicles elèctrics, i la potència màxima neta del motor de la qual siga inferior o igual a 15 kW.  
No seran subvencionables els vehicles elèctrics destinats al transport de mercaderies per carretera, tal com s'establix en l'article 4.4.   
  
El cost màxim als efectes del càlcul de l'ajuda, serà de 100.000 euros.  
d) Quantia de l'ajuda  
Sense perjuí del que disposa l'article 4.4. de esta resolució, el suport màxim per a esta actuació tindrà un límit del 50 per cent del cost subvencionable, excepte per als vehicles elèctrics que tindran una ajuda màxima del 20 per cent del cost subvencionable.  
e) Criteris de valoració en l'aplicació d'ajudes públiques.  
- Característiques del projecte (80 punts).  
· Problemes de mobilitat urbana en el municipi (30 punts).   
· Repercussió en el sector (20 punts).  
· Tipus d'actuació. Característiques del projecte (10 punts).  
· Número de persones a qui afecta la posada en marxa de l'experiència pilot (20 punts).  
- Càlculs energètics (20 punts).  
· Procediment de càlcul de les instalacions (20 punts).  
f) Requeriments de l'actuació.  
- En el cas de projectes de carsharing o cotxe compartit, el projecte haurà d'adaptar-se a les directrius tècniques i d'operació que per a este tipus de projectes pogueren establir-se des de la Generalitat Valenciana. L'incompliment d'este requisit podrà donar lloc a la revocació de l'ajuda.  
g) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenrotllar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenrotllament, sense que en cap cas puguen contravindre el que disposa esta resolució.  
  
Actuació T21-C. Promoció de transport urbà amb bicicleta  
a) Descripció de l'actuació  
Consistix a fomentar la compatibilitat dels sistemes de bicicletes d'ús públic dels municipis de la Comunitat, creant servicis supramunicipals entre aquelles localitats pròximes de tal manera que els distints sistemes s'integren en un únic sistema de préstec. Les bicicletes estaran a disposició dels usuaris en diverses bases, en funció de les configuracions de les ciutats. El servici haurà d'estar actiu per un període mínim de tres anys a partir de la seua posada en marxa. Cada sistema tindrà incorporat un sistema de control d'usuaris informatitzat que a més servisca per a gestionar el sistema.  
S'admetrà, la presència parcial o total de bicicletes elèctriques.   
Els sistemes estaran orientats a la mobilitat diària i molt especialment a la mobilitat obligada (desplaçaments per motiu de treball i estudi), pel que s'hauran de contemplar dissenys i propostes que complementen l'oferta de transport públic i que faciliten els desplaçaments cap a i des de les estacions, parades i intercanviadors de transport públic.  
  
Almenys han de contemplar-se com a nombre d'ancoratges el mateix número que de bicicletes.  
b) Potencials beneficiaris   
Sense perjuí del que establix l'article 8 de esta resolució, podran ser beneficiaris d'estes ajudes els ajuntaments, les mancomunitats, els òrgans, els organismes i les entitats públiques.  
Així mateix, es consideraran com a objecte d'ajuda, sistemes acollits a fórmules de rènting, sempre que l'import total de l'ajuda assignada es descompte de la quota a pagar per l'ajuntament o l'entitat corresponent (el descompte en cada quota mensual serà com a mínim el total de la subvenció dividit per 36). El solicitant de les ajudes (empresa de rènting) haurà de comptar amb el vistiplau de l'ajuntament o de l'entitat que figure com a prestatària del servici als ciutadans/usuaris.   
  
L'ajuda serà solicitada per l'empresa prestatària del servici de rènting; no obstant això, es requerirà que el contracte entre l'empresa de rènting i l'ajuntament o l'entitat que corresponga figure expressament la fórmula acordada sobre la translació de la subvenció a estos últims.  
  
c) Cost subvencionable  
Els costos subvencionables inclouran les inversions en bicicletes, programari i maquinari necessari per al funcionament dels sistemes i les inversions en equips i instalacions de les bases de préstec de bicicletes.  
  
Només es considerarà com a cost subvencionable les contractacions externes de servicis i subministraments.  
d) Quantia de l'ajuda  
El càlcul de l'ajuda es realitzarà en funció del nombre de bicicletes convencionals (N), elèctriques (BE) i del nombre d'ancoratges o compartiments del sistema automàtic destinats a l'enganxall, recepció i préstec de les bicis del sistema (A), segons la fórmula següent:  
Ajuda= 25.000 ((N+BE)/100)0,6 + 16.000 (A/10)0,8 + 400 BE  
Sense perjuí del que disposa l'article 4.4 de esta resolució, l'ajuda màxima calculada segons la formula anterior no podrà superar el 70 per cent del cost subvencionable, amb un màxim de 100.000 euros.  
  
e) Criteris de valoració en l'aplicació d'ajudes públiques  
- Característiques del projecte (80 punts).  
· Problemes de mobilitat urbana en el municipi (20 punts).  
· Possibles colectius usuaris de sistema (10 punts).  
· Número de municipis involucrats (25 punts).  
· Disponibilitat de carril bici (15 punts).  
· Tipus d'actuació. Característiques del projecte (10 punts).  
- Càlculs energètics (20 punts).  
· Contingut del pla director (10 punts).  
· Procediment de càlcul de les instalacions (10 punts).  
f) Criteris particulars en l'aplicació d'ajudes públiques  
- El sistema de préstec de bicicletes haurà d'adaptar-se a les directrius tècniques i d'operació que, per a este tipus de projectes, puguen establir-se des de la Generalitat Valenciana.  
- Per a acollir-se a esta mesura, el municipi haurà de presentar un estudi o pla director on s'haja analitzat el foment de l'ús de la bicicleta en general i els sistemes de préstec públic de bicicletes en particular. En el document indicat s'haurà d'analitzar, a més, la compatibilitat amb el sistema que ja es troba implantat i en funcionament.  
  
- Preferiblement en poblacions de grandària mitjana (30.000 € 300.000 habitants).  
- Es prioritzaran els projectes l'objectiu dels quals siga compatibilitzar els servicis de préstec de bicicletes de com a mínim dos municipis que es troben actualment en funcionament. Així mateix, en el cas que l'ajuntament que solicite l'ajuda no tinga implantades estacions de préstec de bicicletes en el seu municipi però desitge instalar bancades per a integrar-se en el sistema supramunicipal, haurà d'entregar el compromís firmat pels distints ajuntaments en què s'accepte la inclusió del sistema nou de préstec de bicicletes. No seran suportables aquells sistemes de préstec de bicicletes que no s'integren davall un únic sistema supramunicipal.   
Després d'un any des de la posada en marxa del servici, el beneficiari haurà d'enviar a l'IVACE un informe de resultats amb les principals dades del seu funcionament: estadístiques d'ús (nombre de préstecs diaris per base, usuaris, trajectes, etc.), estimació d'usos procedents del transport motoritzat, càlculs d'estalvi energètic estimat, etc.  
  
g) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen podran desenrotllar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenrotllament, sense que en cap cas puguen contravindre el que disposa esta resolució.  
  
Actuació T21D. Promoció de la bicicleta elèctrica en el treball  
a) Descripció de l'actuació. L'objectiu d'esta actuació és la promoció de la bicicleta elèctrica en substitució de transport motoritzat per als desplaçaments casa-treball i per a la seua introducció en flotes de repartiment.  
Per als desplaçaments casa-treball, s'assignarà a cada usuari una bici determinada sent de la seua responsabilitat la custòdia i el manteniment d'esta.  
En els casos d'ús per a missatgeria o repartiment, la custòdia, la recàrrega i el manteniment de les bicis serà responsabilitat de l'empresa. En este cas es consideraran l'ús de tricicles que incorporen un xicotet remolc.  
En tots els casos la bicicleta és propietat de l'empresa-entitat solicitant i està expressament prohibit qualsevol tipus de remuneració per lloguer o cessió d'ús d'esta.   
Serà objecte d'ajuda l'adquisició de bicicletes elèctriques de pedaleig assistit noves que utilitzen un motor amb potència no superior a 250 W com a ajuda a l'esforç muscular del conductor. Este motor haurà de detindre's quan el conductor deixe de pedalejar o la velocitat supere els 25 km/h. La bateria haurà de tindre una densitat energètica de, com a mínim, 80 Wh/kg.  
b) Potencials beneficiaris  
Sense perjuí del que establix l'article 8 de esta resolució, podran ser beneficiaris d'estes ajudes les empreses o les entitats de caràcter públic o privat.   
c) Cost subvencionable  
El cost subvencionable serà el cost d'adquisició de la bicicleta elèctrica.   
d) Quantia de l'ajuda.  
Sense perjuí del que disposa l'article 4.4 de esta resolució, l'ajuda per bici/tricicle serà del 40 per cent del cost subvencionable, amb un màxim de 500 euros. L'ajuda màxima per beneficiari serà de 20.000 euros.  
e) Criteris de valoració en l'aplicació d'ajudes públiques  
- Característiques del projecte (80 punts).  
Colectiu usuari del sistema (20 punts).  
Característiques dels desplaçaments (20 punts).  
Densitat de les bateries (30 punts).  
Tipus d'actuació. Característiques del projecte (10 punts).  
?Càlculs energètics (20 punts).  
Procediment de càlcul dels estalvis energètics (20 punts).  
f) Criteris particulars en l'aplicació d'ajudes públiques  
La solicitud d'ajuda l'executaran les empreses o les entitats de caràcter públic o privat que prèviament hagen negociat i acordat amb els seus treballadors l'ús de la bicicleta elèctrica en substitució del vehicle tèrmic durant un nombre mínim de dies (no inferior al 40 per cent dels dies laborables que tinga per prestació anual cada treballador).  
La venda o la cessió de les bicicletes a tercers abans dels dos anys des de la recepció de les ajudes implicarà l'obligatorietat de la devolució d'estes.  
Es realitzarà informe de seguiment i del grau de satisfacció dels usuaris de les bicis elèctriques.  
g) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen podran desenrotllar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenrotllament, sense que en cap cas puguen contravindre el que disposa esta resolució.  
  
Actuació T27A. Renovació de flotes de transport per carretera  
a) Objecte  
L'objectiu d'esta mesura és la modernització del parc de vehicles industrials relacionats amb el transport de passatgers per carretera (autobusos, minibusos, etc.) per a aprofitar els avantatges de la major eficiència energètica dels vehicles nous.  
b) Descripció de l'actuació  
El programa té la finalitat de promoure l'adquisició de vehicles industrials destinats al transport de passatgers, elèctrics, amb pila de combustible, propulsió híbrida, alimentats per gas natural, gasos liquats del petroli (GLP) o hidrogen per mitjà de l'atorgament d'ajudes econòmiques que disminuïxen el sobrecost en els vehicles alternatius en relació amb vehicles equivalents de disseny i motorització tradicional.  
  
Serà objecte d'ajuda:  
- L'adquisició de vehicles nous, elèctrics, de propulsió híbrida (sempre que tinguen capacitat de tracció elèctrica al cent per cent per mitjà de bateries), amb pila de combustible o alimentats per gas natural, gasos liquats del petroli, o hidrogen.  
- No serà suportable l'adquisició de vehicles de transport de mercaderies per carretera.  
c) Potencials beneficiaris  
Sense perjuí del que establix l'article 8 de esta resolució, podran ser beneficiaris d'estes ajudes les persones físiques o jurídiques de naturalesa pública o privada.  
d) Cost subvencionable  
El cost subvencionable serà el cost d'adquisició del vehicle.  
e) Quantia de l'ajuda  
Sense perjuí del que disposa l'article 4.4 de esta resolució, s'establixen els següents límits màxims:  
- Vehicles elèctrics, de propulsió amb hidrogen o de piles de combustible, híbrids (doble font d'energia) amb acumulació d'energia en bateries: un import màxim per vehicle de 40.000 euros.  
- Vehicles alimentats per gas natural i gasos liquats del petroli: import màxim per vehicle de 10.000 euros.  
- Carretons elevadors alimentats per gas natural o gasos liquats del petroli: un import màxim per carretó de 5.000 euros.  
En qualsevol cas les ajudes no podran superar el 15 per cent del cost subvencionable.  
f) Criteris de valoració en l'aplicació d'ajudes públiques.  
- Característiques del projecte (80 punts).  
Tipus de vehicle adquirit (30 punts).  
Tipus de combustible del nou vehicle (30 punts).  
Tipus de servici prestat (20 punts).  
- Càlculs energètics (20 punts).  
Procediment de càlcul dels estalvis energètics i reducció d'emissions (20 punts).  
g) Criteris particulars en l'aplicació d'ajudes públiques  
- Per a esta actuació, les inversions que hagen rebut ajuda hauran de mantindre's durant un mínim de tres anys.  
h) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen podran desenrotllar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenrotllament, sense que en cap cas puguen contravindre el que disposa esta resolució.  
  
  
Actuació T29B: Estacions de recàrrega elèctriques  
a) Descripció de l'actuació  
El programa té la finalitat de promoure la implantació d'estacions de recàrrega o ompliment elèctriques, tant per a ús privat com públic. Es considera punt de recàrrega la plaça específica d'estacionament de vehicles elèctrics destinada a la recàrrega de les seues bateries i dotada del corresponent sistema de connexió del vehicle a la xarxa per a la realització i gestió de la seua recàrrega.  
En esta actuació es diferencien els següents tipo de projectes:  
- Tipus 1.1. Projectes d'implantació de punts de recàrrega de vehicles elèctrics orientats al servici públic, però no emmarcats en una xarxa, tal com es definix en els projectes tipo 1.2 d'esta actuació.  
  
- Tipus 1.2. Projectes d'implantació de xarxes de punts de recàrrega d'ús públic; amb això es pretén promoure la instalació, per part dels governs municipals o bé per part dels gestors de recàrrega reconeguts, de xarxes de punts de recàrrega de vehicles elèctrics per a ús públic, és a dir, a les quals puga accedir a carregar el seu vehicle qualsevol ciutadà lliurement.  
La xarxa haurà de tindre un mínim de 10 punts de recàrrega, la gestió i el control del qual haurà de trobar-se centralitzada a través d'un sistema o aplicació disposada per a tal efecte.  
- Tipus 2.1. Projectes d'implantació de punts de recàrrega elèctrica d'ús privat, per a garatges de flotes de vehicles d'empreses. Amb això es perseguix promoure el desenrotllament de sistemes de recàrrega de vehicles elèctrics en flotes de vehicles turismes, comercials, industrials i de material mòbil vinculat a tasques de transport. Els punts de recàrrega han d'incloure sistemes de control i gestió centralitzada a través d'un sistema o d'una aplicació disposada per a tal efecte.   
- Tipus 2.2. Projectes d'implantació de punts de recàrrega en places d'aparcament de vivendes unifamiliars i/o comunitàries. Amb això es promou el desenrotllament de sistemes de recàrrega de vehicles elèctrics en places d'aparcament de vivendes unifamiliars i/o comunitàries, a través del suport públic al cost associat a la instalació necessària per a la seua disposició. Els punts de recàrrega subvencionables han d'incloure comptadors inteligents, és a dir, de comptadors de consum d'electricitat que disposen de flux bidireccional d'informació amb la xarxa elèctrica i que permeten, per tant, la regulació de la recàrrega elèctrica a través de la telegestió, tot això a fi d'aprofitar les valls de la demanda elèctrica, les capacitats de les xarxes i tarifes amb discriminació horària associades al VE. Així mateix, el beneficiari de l'ajuda està obligat a disposar de contracte de discriminació horària.  
b) Potencials beneficiaris  
Sense perjuí del que establix l'article 8 de esta resolució, per als projectes tipo 1.1, 2.1 i 2.2, podran ser beneficiaris d'estes ajudes les persones físiques o jurídiques de naturalesa pública o privada. Per als projectes tipo 1.2, podran accedir a les ajudes els ajuntaments, les mancomunitats o les àrees metropolitanes o bé els gestors de recàrrega que es reconeguen segons la normativa vigent.  
Els projectes que se subvencionen a través de la corresponent resolució de concessió d'ajudes, podran desenrotllar-se a través de la subscripció del corresponent conveni entre l'IVACE i l'entitat beneficiària, i establir condicions i obligacions concretes que afecten el seu desenrotllament, sense que, en cap cas, puguen contravindre el que disposa esta resolució.  
c) Cost subvencionable  
Els costos subvencionables seran el cablejat i la seua obra d'instalació des del quadro elèctric final de què deriva el circuit fins al dispositiu o sistema on es connecta el vehicle per a la seua recàrrega, inclòs este.  
No es considera com a cost subvencionable la disposició dels comptadors inteligents, que hauran de ser facilitats per les companyies elèctriques als consumidors (usuaris finals o gestors de recàrrega), generalment baix règim de lloguer.  
d) Quantia de l'ajuda  
Sense perjuí del que disposa l'article 4.4 de esta resolució, per als projectes tipo 1.1 i 1.2, es consideren els següents costos subvencionables màxims i límits d'ajuda per a la disposició dels punts de recàrrega:  
  
  
  
  
Per als projectes tipo 2.1 es consideren els següents costos subvencionables màxims i límits d'ajuda per a la disposició dels punts de recàrrega:  
Per als projectes tipus 2.2, el suport atorgat serà de fins el 40 per cent del cost subvencionable, amb un màxim de 200 euros per punt de recàrrega instalat.  
e) Criteris de valoració en l'aplicació d'ajudes públiques  
- Característiques del projecte (80 punts).  
· Ús de l'estació de recàrrega (30 punts).  
· Tipus d'estació de recàrrega (30 punts).  
· Nombre de punts de recàrrega (20 punts).  
- Càlculs energètics (20 punts).  
· Procediment de càlcul de les instalacions (20 punts).  
f) Criteris particulars en l'aplicació d'ajudes públiques  
A més, per al cas dels projectes tipus 2.2, com a documentació complementària a les exigides en l'article 16, s'haurà d'aportar una còpia del document de contracte de discriminació horària de subministrament elèctric del/dels punt/s de recàrrega.  
g) Modalitat de concessió de les ajudes  
En el cas que els beneficiaris siguen administracions, organismes o entitats públiques, les actuacions que es realitzen, podran desenrotllar-se a través de la subscripció del corresponent conveni entre l'IVACE i l'entitat beneficiària, i establir les condicions i obligacions concretes que afecten el seu desenrotllament, sense que en cap cas puguen contravindre el que disposa esta resolució.  
  
  
ANNEX II  
Contingut mínim redacció de plansde mobilitat urbana sostenible  
  
El caràcter integral de les actuacions que contempla el PMUS haurà de planificar i programar les actuacions en totes les àrees que afecten la mobilitat en el municipi, per a la qual cosa s'establixen els següents continguts mínims:  
a) Arreplega de dades inicials  
a.1. Antecedents i objectius: antecedents en matèria de mobilitat i planificació urbana que puguen afectar, interferir o condicionar la redacció de l'actual pla de mobilitat i les futures mesures a executar. Així mateix s'inclourà una relació de la normativa i ordenances municipals d'aplicació en matèria de mobilitat.  
S'han de reflectir els objectius concrets del PMUS i el seu període de vigència.   
a.2. Àmbit d'estudi: delimitació i descripció detallada de la zona a estudiar. En el cas d'existir en l'àrea d'estudi grans centres atraients de desplaçaments (polígons industrials, grans empreses, grans centres educatius, centres hospitalaris, etc.), s'inclourà un estudi general de la mobilitat del centre assenyalat.   
a.3. Zonificació: zonificació de l'àrea d'estudi juntament amb la justificació de la configuració adoptada en la zonificació indicada.  
a.4. Metodologia: descripció de metodologia que s'ha de seguir en l'elaboració del PMUS. S'inclourà una descripció de tots els treballs de camp realitzats que detalle el seu objectiu i la seua justificació (estos objectius i justificacions poden associar-se a l'apartat concret on s'incloguen els resultats dels treballs).  
a.5. Campanya d'informació pública i participació ciutadana  
a.6. Caracterització del sistema de transport: oferta i demanda. L'anàlisi de l'oferta ha de permetre conéixer les infraestructures i els servicis de transport que possibiliten els desplaçaments en l'àrea d'estudi a través de:  
- Infraestructura de vianants: inventari i avaluació dels itineraris de vianants principals.  
- Infraestructura per a ciclistes: inventari i avaluació de la xarxa de vies ciclistes, servicis de lloguer/préstec de bicicletes, aparcaments.   
  
- Infraestructures per al transport públic: inventari i avaluació de la infraestructura per al transport públic, dels servicis del transport oferits, dels intercanviadors.   
- Infraestructura per al transport privat: inventari i avaluació de la xarxa viària principal.   
- Aparcament: inventari i avaluació de l'aparcament en zones d'interés des del punt de vista de la mobilitat.   
- Infraestructura per al tràfic de mercaderies: inventari i avaluació de la infraestructura destinada a la càrrega i descàrrega de mercaderies. L'anàlisi de la demanda ha de permetre conéixer la forma en què es produïxen els desplaçaments en l'àrea d'estudi, a través de:   
- Factors determinants de la demanda: socioeconòmics, productius, distribució espacial de la població, de les activitats, dels centres atraients/generadors, dels punts d'interés del municipi, etc.   
- Anàlisi de la demanda de desplaçaments: volum de desplaçaments, motius del desplaçament, repartiment modal, distribució temporal i espacial dels desplaçaments.   
- Anàlisi de la demanda d'aparcament.  
- Anàlisi de la demanda del transport de mercaderies.  
Ajust de l'oferta i la demanda: ha de reflectir l'equilibri existent entre l'oferta del transport ja inventariat i la demanda existent en l'àrea d'estudi. Així mateix, ha de contindre les conclusions de l'adequació del dimensionament de les diferents infraestructures, l'adequació de la seua disposició espacial i la qualitat dels servicis del transport oferits.   
  
b) Diagnòstic de la mobilitat  
Diagnòstic del sistema de mobilitat existent. Fortaleses i debilitats. Ha d'incloure les conclusions obtingudes després de l'anàlisi del sistema de mobilitat, identificant els problemes, debilitats i fortaleses.  
c) Disseny de propostes/mesures  
En la seua definició s'inclourà l'objectiu buscat, resultat esperat, estimació del cost econòmic d'execució, estimació del termini d'execució, estimació del període de vigència de la mesura, valoració energètica on s'estime l'estalvi en combustible i en emissions de CO2 com a conseqüència de l'aplicació de la proposta/mesura. Entre les propostes/mesures es farà especial insistència en el foment dels modes blans (a peu i bicicleta) així com en la introducció del vehicle elèctric com a opció de mobilitat nova.  
d) Campanya de control i seguiment  
S'han de dissenyar els sistemes de seguiment del pla, configurar els organismes responsables, planificar el seguiment i el control al llarg del període de vigència del pla, i adoptar o definir els indicadors adequats per a quantificar l'evolució del sistema de mobilitat.   
e) Plànols  
Atés que gran part de la documentació inclosa en un PMUS seguix una distribució espacial en el territori, s'hauran d'incloure els plànols que permeten una definició completa de la informació. El contingut mínim en plànols serà:   
- Plànol de localització de l'àrea d'estudi, on es reflectisca la seua ubicació respecte a la província i comunitat autònoma i que incloga els límits de l'àrea d'estudi.   
- Plànol de zonificació.  
- Plànol de centres atraients/generadors. Es recomana utilitzar com a base el plànol de zonificació de l'estudi.   
- Plànol de caracterització de l'oferta del transport que incloga les infraestructures associades a cada mode de transport i els servicis del transport.  
- Plànol de caracterització de la demanda del transport, que incloga la distribució espacial dels desplaçaments (resultat de la matriu O/D).   
  
f) Anàlisi i conclusions  
Com a document final s'inclourà un apartat de síntesi i conclusions que arreplegue per cada una de les propostes/mesures els valors següents:   
- Nom de l'actuació.  
- Indicador associat, que permeta avaluar els resultats de l'actuació en el temps.   
- Valor de l'indicador associat en un escenari actual i valor de l'indicador en un escenari futur (valor esperat).   
- Pressupost estimat d'execució de l'actuació.   
- Termini d'execució estimat.  
- Estalvi energètic en consum de combustible.   
- Estalvi en emissions de CO2.   
Aspectes formals en la presentació del document:  
Atesa l'extensió del document, és important cuidar els seus elements formals. D'esta manera s'inclourà:   
- Índex general dels toms que conformen el document, en cas de comptar amb diversos toms.  
- Índex particular del contingut de cada un dels toms.  
- Índex de plànols.   
- El document ha d'estar numerat en tots els seus fulls.   
Els plànols han d'estar numerats i comptar amb un caixetí on aparega, com a mínim, el títol del pla, número de pla, número de full de pla en cas de comptar amb diversos fulls.  
- Els plànols que compten amb diversos fulls tindran un plànol director on es visualitze la distribució dels diferents fulls.